De Kock hoor dan oor parool | Maroela Media
Eugene de Kock saam met familielede van een van sy slagoffers, Glenack Mama in Oktober 2014 (Foto uit eNuus-video)
“Ek dink dit is baie positief en ŉ positiewe aanduiding dat hy parool sal kry wanneer die minister voor of op 31 Januarie finaal besluit,” het Julian Knight aan verslaggewers buite die hof gesê.
Volgens die ooreenkoms sal De Kock in Desember hoor of die nasionale raad vir korrektiewe dienste gaan aanbeveel dat hy op parool vrygelaat word. Die raad het tot 19 Desember tyd om ŉ aanbeveling te maak. Michael Masutha, minister van justisie en korrektiewe dienste, het dan tot 31 Januarie om finaal ŉ besluit te neem.
“Ek dink dit is goeie vordering. Dit is ŉ situasie waar albei partye kry wat hulle wil hê,” het Knight gesê. Volgens Knight het daar sedert Augustus ŉ sogenaamde slagoffer-oortreder-dialoogprogram plaasgevind.
Regter Letty Molopa-Sethosa het die ooreenkoms ŉ bevel van die hof gemaak. Daar is ook ŉ soortgelyke ooreenkoms bereik vir die apartheidsmisdadiger Ferdi Barnard. Hy is 1999 tot lewenslange tronkstraf gevonnis vir die moord op David Webster.
Die nasionale raad vir korrektiewe dienste het, soos in die geval met De Kock, tot 19 Desember tyd om ŉ aanbeveling te maak oor of Barnard op parool vrygelaat moet word. Minister Masutha moet ook teen 31 Januarie ŉ besluit neem of Barnard parool moet kry.
Gewilde matrikulant sterf in botsing
Foto’s: Kitsbank by vulstasie opgeblaas